**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

**HOTĂRÂREA NR. 114**

**privind majorarea cu 500% a impozitului pe teren, începând cu anul 2018, pentru terenul situat în municipiul Craiova, strada Prelungirea Caracal, km 2, ca urmare a constatării stării de teren neîngrijit**

Consiliul local al municipiului Craiova întrunit în ședința ordinară din data de 29.03.2018;

Având în vedere raportul nr. 46075/2018 al Direcției Impozite și Taxe prin care se propune majorarea cu 500% a impozitului pe teren începând cu anul 2018, pentru terenul situat în municipiul Craiova, strada Prelungirea Caracal km 2, ca urmare a constatării stării de teren neîngrijit şi rapoartele comisiilor de specialitate ale Consiliului Local al Municipiului Craiova;

În conformitate cu prevederile art.489 alin. 5,6,7, și 8, coroborat cu art.456 din Legea nr.227/2015 privind Codul Fiscal, cu modificările și completările ulterioare, pct.168 din Hotărârea Guvernului nr.1/2016 pentru aprobarea normelor metodologice de aplicare a Legii nr. 227/2015 privind Codul Fiscal, cu modificările si completările ulterioare;

Potrivit Hotărârii Consiliului Local al Municipiului Craiova nr. 9/2017 privind aprobarea criteriilor de încadrare în categoria clădirilor și terenurilor neîngrijite situate în intravilanul municipiului Craiova și a normelor de procedură instituite în acest sens;

În temeiul art.36 alin.2 lit.b, coroborat cu alin.4 lit.c, art.45 alin.2 lit.c, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;

**HOTĂRĂȘTE:**

**Art. 1.** Se aprobă majorarea cu 500% a impozitului pe teren, începând cu anul 2018, pentru terenul situat în municipiul Craiova, strada Prelungirea Caracal km 2, proprietatea SC INDEPENDENŢA SA, CUI 2323016, cu sediul în municipiul Craiova, strada Henry Ford (1863-1947), nr.11A.

**Art.2.** Primarul Municipiului Craiova prin aparatul de specialitate: Serviciul Administrației Publice Locale, Direcția Impozite și Taxe şi S.C. INDEPENDENŢA S.A.vor duce la îndeplinire prevederile prezentei hotărâri.

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | **PREȘEDINTE DE ȘEDINȚĂ,** | **CONTRASEMNEAZĂ,** | |  | **SECRETAR,** | | **Marius MIHAI** | **Nicoleta MIULESCU** | |